મહર્ષિ સ્વામી દયાનંદે સમાજ-સુધારાનાં મહત્ત્વપૂર્ણ કાર્ય કર્યાં છે. કેટલાક વિરોધીઓ તેમની ખૂબ ઈર્ષ્યા કરતા હતા. એક દિવસ પોતાના ગુસ્સો કાઢવા માટે તે લોકોએ વિચિત્ર જુલુસ કાઢ્યું. તેમણે ગધેડાના ગળામાં એક તખ્તી લગાવી, જેના પર લખ્યું હતું, "સ્વામી દયાનંદ. ભીડ તે ગધેડાને દરેક રીતે હડધૂત કરી રહી હતી. આ સમાચાર કોઈએ સ્વામીજી સુધી પહોંચાડ્યા. દયાનંદે પોતાનું સંતુલન ન ગુમાવ્યું. ગંભીર મુદ્રામાં તેમણે માત્ર એટલું જ કહ્યું, "હા ભાઈ, નકલીની તો આવી જ દુર્ગતિ થાય છે. નકલી દયાનંદનો ઉપહાસ થવાનો જ હતો અને તે થઈ પણ રહ્યો છે. મહાન પુરુષ પ્રશંસા હોય કે નિંદા, ઉત્તેજિત ભીડ હોય કે પુષ્પવર્ષા, પોતાનું સંતુલન નથી ગુમાવતા. તેઓ હંમેશા ધીર-ગંભીર તથા શાંત રહે છે. આવા હતા સ્વામી દયાનંદ.